न्यूज 24 ब्यूरो, मुंबई (14 सितंबर): बॉलीवुड के खिलाड़ी अक्षय कुमार और साउथ सुपरस्टार रजनीकांत की फिल्म 2.0 के चर्चे इन दिनों जोरों शोरों से हो रहे हैं। हाल ही में इस फिल्म का टीजर रिलीज किया गया है। कल गणेश चतुर्थी के मौके पर ही फिल्म का टीजर रिलीज किया गया। इस फिल्म में अक्षय कुमार एक दमदार विलेन के रोल में नजर आ रहे हैं। इस फिल्म में विलेन अक्षय और चिट्टी रोबो के बीच टक्कर होगी। फिल्म के टीजर में अक्षय महा पावर शक्तियों से लैस हैं। ये पावरफुल विलेन सारे शहर का मोबाइल छीन लेता है। ऐसे में चिट्टी रोबोट इसका मुकाबला के लिए वापस आता है। फिल्म का टीजर काफी दिलचस्प है। इस टीजर को दर्शकों ने खूब प्यार दिया है।